
Savez slijepih Jugoslavije uočio je već prije nekoliko 
godina da u njegov djelokrug društvenog rada pripada i dje- 
latnost na zaštiti vida, pa je i konkretno sudjelovao pri os- 
“nivanju paralelnih razreda za zaštitu vida na jednoj osnov- 
“noj školi u Beogradu, organizirao predavanja i drugo. Sma- 
tramo da je sasvim opravdano što je upravo Savez slijepih 
Jugoslavije započeo svestraniju akciju na polju zaštite vida, 
jer slijepi najteže osjećaju teret sljepoće odnosno nedosta- 
tak vida. 

Radeći i dalje u tom smjeru, Savez slijepih Hrvatske 
«odlučio je da problemu zaštite vida pokloni posebnu pažnju. 
Svoju djelatnost usmjerio je na otvaranje posebnih škola, 
odnosno razreda za zaštitu vida (za slabovidnu djecu) u Hr- 
vatskoj, kao i uopće na rješavanje problematike slabovidnih 
osoba sa svih gledišta. 

U područje zaštite vida ubraja se i organizirana propa- 
.ganda putem različitih propagandnih sredstava. Jedno od 
takvih sredstava, i to svakako vrlo korisno, predstavlja štam- 
pa u obliku novinskih članaka i posebnih edicija. 


Odlučili smo stoga, u dogovoru s Centralnim vijećem 
Saveza slijepih Jugoslavije i Glavnim odborom društva »Na*š 
ša djeca« u Zagrebu, da izdamo dvije knjižice o zaštiti vida 
u djece, a u sporazumu sa Zavodom za zaštitu pri radu NRH 
i Centralnim vijećem Saveza slijepih Jugoslavije i brošuru o 


zaštiti vida pri radu. 


Kao prvu ediciju dajemo — roditeljima naše djece, na- 
.stavnicima, društvenim radnicima, samoj omladini i proizvo- 
.dačima igračaka — knjižicu o opasnim igračkama za djecu, 
jer smatramo da je ovaj problem možda najhitniji i, s ob- 
.zirom na našu buduću generaciju, najvažniji. 

Nadamo se da će ova brošura dra Trajera izvršiti zadatak 
koji joj je namijenjen tj. da će pomoći očuvanju vida naše 
omladine u igri, a roditelje osloboditi brige i straha od poslje- 
.dica zabave djece s neprikladnim igračkama. 


Zagreb, 7. jula 1961. SAVEZ SLIJEPIH HRVATSKE 


TISAK ŠTAMPARIJE »VJESNIK« — ZAGREB 


Nije potrebno ni naglašavati kolika je važnost vida uop- 
će, kao nešto posebno dragocjencg u životu svakog čovjeka. 
Gubitak očnog vida predstavlja uvijek tragediju, koju naj- 
bolje razumije jedino onaj koji je proživljuje. 

Ta je tragedija još veća kad pogađa djecu, Osljepljenje 
djeteta je težak trenutak, koji mijenja njegovu sudbinu za 
cijeli život. Ono pogađa ujedno i roditelje i ljudsku  zajed- 
nicu kojima se, pored redovnih briga, nameće još jedan te- 
žak problem. 


Prvi dio 


1. BROJ SLIJEPE DJECE U SVIJETU I U NAŠOJ ZEMLJI 


Zanimljivo je pratiti statistike o broju slijepih u svije- 
tu, jer nas to podstiče na razmišljanje i dovodi do važnih 
zaključaka. Isto je tako korisno da se upoređuju statistike 
raznih zemalja u odnosu na našu zemlju. Istina, takove su 
statistike o uzrocima i broju slijepih u mnogim zemljama 
nepotpune i netačne, ali nas ipak mogu dovesti do nekih 
korisnih zaključaka. Prva i dosta žalosna konstatacija jest 
da svuda u svijetu, a pogotovu u nas, većina slijepih osoba 
izgubi vid u djetinjstvu. 

Prema: statistikama koje je učinio u zavodima za slijepe, 
dr Štajduhar navodi u svojoj brošuri »Uzroci mladenačkih 
osljepljenja u Jugoslaviji — 1929« slijedeće: »Unutar prve 
godine života oslijepilo je 39%, a od prve pa do uključivo 
pete godine oslijepilo je 25% slijepe djece. Dakle, u najra- 
nijoj mladosti od rođenja do navršene pete godine oslijepilo 
je ukupno 65" promatranih pitomaca«. 

Takvo je stanje bilo u nas prije 30 godina, kada je me- 
dicinska nauka, a i liječnička služba, bila manje razvijena 
nego što je danas. 


Iz mnogih statistika koje proučavaju uzroke sljepoće dje- 
ce vidimo očigledno da se sljepoća u gotovo 60%/e slučajeva mo- 
gla spriječiti ili umanjiti, jer se radilo o bolestima koje se 
mogu predusresti i liječiti. 

. U našoj zemlji je vrlo čest slučaj, zbog slabe prosvije- 
ćenosti u pojedinim krajevima, da mnogo puta teški očni bo- 
lesnici dolaze na pregled prekasno, jer su vrlo udaljeni od 
liječnika, pogotovu ako se radi o očnom specijalisti. 

Bilo bi sasvim opravdano očekivati da se taj procenat 
sljepoće djece danas smanjuje i da je u svakom slučaju ma- 
nji nego prijašnjih godina. Na žalost, praksa pokazuje upra- 
vo suprotno. Procenat sljepoće u cijelom svijetu, a osobito u 
nas, još je mnogo veći nego prijašnjih godina. Proučavajući 
daljnje uzroke sljepoće upada u oči slijedeća važna činjeni- 
ca. Jedan od vrlo čestih uzroka osljepljenja, bilo na jedno 
ili na oba oka, jesu razne povrede oka (6 — 18% svih slije- 
Pih). Dok se mnoge teške očne bolesti mogu s uspjehom li- 
ječiti i tako spasiti vid — pojavljuje se veći broj ozljeda 
koje povećavaju broj slijepih. 

Po tome se upravo statistika osljepljenja u dječjoj dobi 
u našoj zemlji razlikuje od drugih evropskih statistika. Naši 
su očni liječnici svjedoci svakodnevnih povreda oka koje su- 
srećemo među djecom, počev od onih najlakših do najtežih 
s gubitkom oka. 

Ako bismo htjeli poduzeti bilo što kako bi se smanjio 
broj osljepljenja među djecom, moramo u prvom redu svra- 
titi pozornost na činjenice koje mnogima nisu poznate. 


I. KAKO DJECA U IGRI NAJČEŠĆE POVRIJEDE OKO? 


Nemoguće je nabrojiti čime se sve može povrijediti oko: : 


djeteta, jer se djeca u svojim nestašnim igrama žanimaju 
svim stvarima koje im dođu pod ruku. Svakako bi bilo kori- 
sno kada bi djeca, a i njihovi roditelji, bili upoznati na ka- 
kve sve načine i od kojih predmeta može doći do povrede 
oka. 

Istina, mnoge su nesreće zaista neizbježive i ne mogu 
se predvidjeti, ali mnoge su se mogle izbjeći da im se posve- 

tilo i malo pažnje. Veliki dio krivnje snose roditelji koji ne 
paze i ne vode dovoljno nadzora nad zanimanjem i igrom 
svoje djece. Mi liječnici često slušamo istu pripovijest, kada 
nam roditelji dovedu povrijeđenu djecu i kada nam objašnja- 
vaju kako je došlo do nezgode, 


II. PSIHOLOŠKI PROBLEM IGRE RANJAVANJA 
PROTIVNIKA 


Većina povreda oka djece događa se u skupnoj igri, a 
nešto rjeđe i u slučaju kad dijete samo sebi povrijedi oko. 
Ako analiziramo niz slučajeva ranjavanja djece u igri mo- 
žemo da, osim nestašnosti i nesmotrenosti, zapazimo i sli- 
jedeći momenat koji se ponavlja u većini slučajeva. Igra- 
jući se rata ili borbe, djeca se pri tome toliko iživljavaju u 
svojoj fantaziji da u jednom neočekivanom momentu uisti- 
nu ostvaruju ono što priželjkuju. 


To prirođeno svojstvo mnoge djece da pokazuju borbe- 
nost i ratobornost u igri pojedinaca je razvijeno do patolo- 
ških razmjera. Takva sklonost je često potencirana lošim od- 
gojem, a neki put čak podupirana od starijih osoba ili rodi- 
telja. Danas se veliki broj djece, za koju ne možemo reći da 
nose u sebi nešto negativno, pod utjecajem raznih stripova, 
filma i televizije, nalaze čitav jedan period dječjeg doba 
u nekom afektiranom borbenom raspoloženju. Nisu rijetki fil- 
movi u kojima se do u tančine prikazuju ubistva svih vrsta 
i stalno favoriziranju tučnjave, što mnogi odrasli, kao i dje- 
ca, rado gledaju. Sve to što vide u filmu djeca ponovno do- 
življavaju u svojoj fantaziji i kasnije žele na neki način imi- 
tirati u svojim igrama. Sadistički raspoložena djeca to ispo- 
ljavaju zlostavljanjem svojih slabijih drugova, životinja, pa 
čak i odraslih ljudi. Utvrđeno je da upravo takova djeca uz- 
rokuju nesreće i ranjavaju druge, a žrtve su im oni dru- 
govi koji su u igri pažljiviji, u stvari bezazleni i naivni. To 
je redovito manje ili slabije dijete na kome se iživljava onaj 
jači koji ga ranjava. 

To se može dogoditi na raznovrsne načine, a možemo ih 
i po uzrocima svrstati u nekoliko grupa. 


IV. VRLO VELIKI BROJ OZLJEDA OKA NASTAJE OD 
UBODA OŠTRIM PREDMETOM 


Mnoge su takove povrede lakše prirode, gdje pukim 
slučajem nije došlo do gubitka vida. Često puta iz takvih 
na izgled malih ranica na oku nastaju teške upale zbog in- 
fekcije, i vid kasnije može biti izgubljen. To se dešava onda 
kad roditelji ne shvaćaju važnost ozljede i ne vode dijete 
odmah k liječniku nego to učine kada je već kasno. 

Ponekad je oštećenje oka takovo da se ozlijeđeno oko 
mora odmah vaditi, jer upala može prijeći i na zdravo ne- 
povrijeđeno oko. Neki se roditelji tome protive i ne dozvo- 
ljavaju enukleaciju (vađenje oka), a dijete u stvari može 
vrlo lako da oslijepi na oba oka. 

Tako se često dešavaju povrede oka raznim oštrim pred- 
metima, koji se nikako ne bi smjeli davati djetetu niti ostav- 
ljati na dohvat ruke. Djetetu se nikada, ma kako pametno 
i dobro bilo, ne smije vjerovati da se neće ozlijediti, jer ne- 
sreća dolazi neočekivano. To se dešava u onim slučajevima 
kada se djeca zabavljaju raznim iglama, broševima, ukosni- 
cama, šiljatim štapićima, staklenim predmetima, džepnim 
nožićima itd. 

Djevojčice koje se igraju šivenjem povrijede oko sebi 
ili svojoj drugarici najčešće oštrim škaricama ili iglom. Isto 
tako roditelji ne bi smjeli davati malenoj djeci da se služe 
oštrom viljuškom ni nožem prilikom jela, a naročito ako 
djeca jedu sama. 

Zanimljivo je napomenuti, iako je nešto rjeđi slučaj, da 
i perad i razne ptice mogu svojih kljunom povrijediti oko 
djeteta. 


V. POVREDA OKA PRAČKOM ILI STRELICOM 


Česte su povrede oka praćkom, i veliki je broj onih ko- 
jima je na taj način oštećen vid. Dječaci obično gađajući 
ptice ili kakav predmet pogode nekog drugog u oko, bilo da 
se kamen odbije ili da je pogodak direktan. Na taj način u 
udarenom oku nastaje krvarenje ili se odlijepi šarenica ili 
mrežnica i vid ostaje znatno smanjen. Zato bi trebalo da ro- 











Ovako izgleda oko povrijeđeno strijelom iz luka. Na običnom drve- 

nom štapiću nalazio se zašiljeni metalni dio; njime ne samo što je 

rvasječena vjeđa nego je teško povrijeđena i očna jabučica, pa je 

leća izašla na ranu. Ovako teško oštećeno oko moralo se enukleirati, 
jer je prijetila opasnost da upala prijeđe i na zdravo oko 


ditelji, a i učitelji u školi, najstrože postupe i da oduzmu 
takovu igračku, a ujedno da objasne do kakve opasnosti mo- 
že dovesti takva igra. 

Slična opasnost prijeti i od strelice koja se izbacuje iz 
luka, kad djeca gađaju u metu igrajući še rata ili Indijana- 
ca. Tako zašiljene strelice mogu se zabosti u lice ili oko dru- 
gog djeteta. Naivni su oni roditelji koji misle da takve stre- 
lice, ma kako malene bile, neće pogoditi baš u oko, i da se 
djeca moraju nečim igrati. Međutim, takve su strelice često 
puta dovoljne da probiju oko djeteta i da mu unište vid. 


VI. POVREDA OKA ZRAČNOM PUŠKOM 


Ovakve povrede zaslužuju posebnu pažnju, jer se nji- 
hov broj u posljednje vrijeme stalno povećava. Zračna puš- 
ka je opasno oružje i može čovjeka opasno raniti, jer se ma- 


leni olovni metak pomoću opruge jakom snagom izbacuje 
na desetak metara. Takav olovni metak, koji jedva može da 
prodre u kožu čovjeka, uvijek je dovoljno jak da probije 
oko djeteta. U posljednje je vrijeme više djece bilo ranjeno 
na takav način. Neki od njih su samo lakše povrijeđeni, ali 





Marica T. iz Virovitice mirno je išla ulicom u školu kad ju je ne- 

poznati dječak pogodio iz zračne puške u lijevo oko. Zbog jakog 

krvarenja u oku izazvanog udarcem i otkinute šarenice, djevojčica 
je na tom oku potpuno izgubila vid 


mnogima se moralo izvaditi oko. U pojedinim je slučajevi- 
ma i život bio u opasnosti, jer je metak prodro iza oka du- 
boko prema mozgu. Takav se metak, bilo da dospije u oko 
ili još dublje, teško vadi budući da nije magnetičan. Samo 
u prošloj godini, u gradu Osijeku je osmero djece bilo ranje- 
no u oko iz zračne puške i na njega oslijepilo. Zbog čestih 
povreda zračnom puškom u nekim krajevima naše zemlje 
vlasti su morale intervenirati da se takve opasne igračke 
ne pojavljuju na ulici i u dječjim igralištima. Unatoč tome 
još uvijek mnogi roditelji kupuju svojoj djeci takve puške, 
čak i onoj od 5 — 8 godina, pa se povremeno nesretni slu- 
čajevi opet pojavljuju. 

VII. POVREDA OKA RAZNIM KEMIJSKIM SREDSTVIMA 


Povrede oka na taj način nisu nikakva rijetkost. Oko 
je osjetljiv organ i raznovrsne kemijske tvari koje dospiju 
u oko djeteta mogu vrlo lako da zamute rožnicu, naročito ako 
se odmah ne isperu. Razne kiseline ili lužine uvijek znače 
opasnost za djecu, ako im dospiju u ruke. Osim što malena 
djeca mogu da popiju takav otrov, dešava se da im u igri pr- 
sne ili ih polije po licu i očima tako opasna tekućina. Jasno 
je da se u tom slučaju mora odmah oko isprati s mnogo vo- 
de ili fiziološkom otopinom (0,9% otopine kuhinjske soli) ili 


mlijeka i otići što prije k liječniku za očne bolesti. Svako 


oklijevanje roditelja da odvedu dijete odmah k liječniku uz- 
rokuje zamućenje rožnice, koje ostavlja djetetu smanjen vid 
za cijeli život, y 

Slična zamućenja rožnice izaziva i vapno koje dospije u 
oko djeteta na razne načine. Gašeno vapno, a pogotovu ne- 
gašeno, može da prouzrokuje teška oštećenja vida. Djeca obi- 
čno stradavaju kad se u igri nabacuju grudama vapna, ili 
prilikom bojenja ili žbukanja prostorija, ili prilikom gaše- 
nja živog vapna i slično, kad im u oko dospije veća ili ma- 
nja količina tih tvari. U takvom slučaju važno je da se dje- 





Misleči da je unutra mlijeko, petogodišnja Slavica M. prevrnula je 
s police lonac pun rastopljene sode za pranje. Osim što je dobila 
opekotine po tijelu i licu izgubila je i lijevo oko 


tetu odmah okrenu vjeđe i isperu oči čistom tekućinom, jer 
se inače čestice vapna zadržavaju ispod vjeđe i oštećuju 
oko. ' 

Dosta česte su i povrede oka prilikom vježbi iz kemije, 
gdje razne kemikalije dospijevaju u oko. Zato bi trebalo da 
se prilikom vježbi iz kemije nose odgovarajuće zaštitne na- 
očale. A 

Nešto rjeđa, ali dosta opasna, je povreda oka tintanom 
olovkom. Djeci prilikom šiljenja takove olovke ili u igri 
dospije komadić u oko, što ne mora odmah prouzrokovati. 
veliku ozljedu niti bolove. Međutim, poslije nekog vremena 
na tom mjestu odumre tkivo, oko se upali i vid može biti 
oštećen. Zbog toga je razumljivo da se djeci uopće ne bi smje- 
lo davati u ruke takve olovke. 


VIII. OŠTEĆENJA VIDA ZBOG DJELOVANJA RAZNIH 
ŠTETNIH ZRAKA 


Dnevno svjetlo i sunčane zrake nisu štetne za oko, ako 
se u njih ne gleda direktno. Zato ne treba djeci davati tam- 
ne naočale, ako su im oči normalne tj. zdrave. Razumljivo je 
da zelenilo šuma i livada povoljnije djeluje na ljudsko oko 
i vid nego blistava bijela boja snijega, asfalta ili stijena. 

Poznato je da mehaničari prilikom elektrogenog zava- 
rivanja metala stavljaju posebne zaštitne naočale, jer lučno 
svjetlo aparata za zavarivanje može da prouzrokuje teške 
bolove u očima i da ošteti vid. Ali djeca koja to ne znaju, a 
stariji ih ne upute i ne odstrane s toga mjesta, gledaju ne- 
ki puta u takovo svjetlo. Poslije nekoliko sati takovo dijete 
dobiva žestoke bolove u očima i privremeno obnevidi od 
bolova. Roditelji, sasvim razumljivo, uplašeni dovedu dije- 
te k liječniku i tek tada se ustanovljuje da je dijete bilo 
prisutno elektrogenom zavarivanju, pa makar i na kratko 
vrijeme. 

Slično može da se desi i prilikom zračenja »kvare« 
lampom, kada ultravioletne zrake padaju na oko djeteta 
koje nema zaštitne naočale. To se obično dogodi ako se za- 
borave staviti djetetu naočale ili ih ono samo skine, ako 
ostane bez nadzora. 

Dosta je rijetko, ali je zanimljivo napomenuti, i ošte- 
ćenje vida od sunčanih zraka. "To: se dešava prilikom gle- 
danja pomrčine sunca koju promatraju mnogi ljudi, a na- 
ročito djeca. Svako jaka svjetlo koje upada direktno u oko, 
A naročito sunčane zrake, mogu da oštete vidni živac, odno- 
sno očnu pozadinu. Zato se školskoj djeci mora objasniti 
kako se pomoću začađenog stakla mora posmatrati takva 
prirodna pojava. 

Oštećenje oka ultravioletnim zrakama može nastati u 
višim planinama gdje ima snijega, ali srećom takvo ošte- 
ćenje je rjeđe i nije jako. To se npr. dešava prilikom ski- 
janja ili planinarenja na ledenjacima. 


IX. KADA SU POVREDE OKA DJECE REZULTAT 
SREDINE U KOJOJ ŽIVE? 


Prilikom raznih povreda djece uopće veoma značajnu 
ulogu igra ambijent u kome žive i provode svoje igre. Sva- 
kako da je veća i vjerojatnija mogućnost unesrećenja onog 
djeteta koje satima ostaje samo bez kontrole roditelja ili 
starije djece. 

Mnogi su roditelji toga svjesni, pa strahujući ostavljaju 
djecu veći dio dana samu i odlaze na svakodnevni posao. 
Praktički se veliki dio djece nalazi izvan dječjih obdaništa 
i zabavišta, koja bi morala biti svagdje uređena upravo za 
takvu djecu bez nadzora. Nije ni čudo da takva djeca sva- 
kodnevno dospijevaju u situacije u kojima ne nalaze ni 
razumijevanje ni obazrivost odraslih ljudi. Često puta su, 
direktno ili indirektno, upravo odrasli ljudi krivi za mnoge 
nesreće koje doživljavaju djeca. 


1. Dok rade odrasli se nemarno odnose prema djeci 
koja se oko njih igraju 


Mnogi primjeri pokazuju kako malo savjesti imaju 
oni ljudi koji svojim očima gledaju djecu kako se igraju 
.na opasnim mjestima, gdje često i odrasli doživljavaju ne- 
sreće i gubitak vida. Svakako je to nemarnost i pomanjka- 
nje savjesti kada se npr. dozvoljava djeci da se okupe oko 

nakovnja, gdje ispod čekića kovača odskaču iskre i koma- 
dići željeza. To isto vrijedi i za ličioce i zidare, kada djeci - 
posmatračima padne vapno u oči. Mnoge nesreće se deša- 
vaju i zbog toga što majstor ili radnici poslije završenoga 
rada ostavljaju razbacan raznovrsni alat ili kemikalije do 
kojih lako dođu djeca: boje, lakovi, vapno, razne kiseline, 
katran, srpovi, kose, šila, razni aparati itd. 


2. Namjerno i nenamjerno oštećenje vida nabacivanjem 
na djecu koju se želi otjerati s opasnog mjesta 


Koliko god to izgledalo nerazumljivo i paradoksno, ipak 
se i to događa. Evo samo nekoliko primjera: 

Radnik koji hoće da zastraši djecu, jer mu smetaju u 
asfaltiranju ulice, prska ih vrelim. katranom po nogama, 
ali tom prilikom jednom manjem djetetu bude zahvaćeno 
oko. Ili prilikom vatrogasnih vježbi jedan vatrogasac ja- 
kim mlazom vode iz šmrka rastjeruje djecu po ulici, ali jed- 
nom su djetetu povrijeđene oči, a drugom probijen bubnjić. 
“Poznati su i slučajevi gdje je dijete izgubilo vid, jer ga je 
kočijaš udario bičem po oku htijući ga odstraniti s kola. 


3. Ratne igre djece 


Muška su djeca predškolske a i školske dobi naročito 
sklona igrama u kojima oponašaju borbe vojnika, Indija- 
naca, gangstera itd. Takva sklonost dolazi do izražaja kada 
su djeca u igri prepuštena sama sebi, jer u njihovom od- 
goju, koji treba da se proteže i na dječje igre, nema niko- 
ga tko bi ih upućivao i nadzirao. Postoji dobar -dio djece 
koja pod utjecajem filma, televizije, stripova i romana pro- 
vode veći dio slobodnog vremena igrajući se samo rata, 
borbe i sl. Jasno je da u takvim slučajevima djeca nastoje 
da pronađu i nabave za io raznovrsna oružja. Premda su 
to samo igračke od drveta, djeca u svojoj fantaziji i igri 
ipak oštećuju vid svojih drugova. Zanimljivo je da većina 
roditelja dozvoljava takve ratne igre svojoj djeci, smatra- 
jući da je to uobičajen i normalan način igre sve muške 
: djece. 

4. Ranjavanje djece bezazlenih posmatrača 


U toku raznih igara mogu biti ranjena i djeca koja 
uopće ne učestvuju u igri. To su obično manja djeca, koja 
samo bezazleno posmatraju tok igre. Dok se veća djeca 
znaju ponašati ili sklonuti od opasnosti, u jednoj takvoj 
igri manja djeca postaju žrtve nestašluka onih koji se igra- 
ju opasnim predmetima i igrama, Nije čak rijetkost da od- 
raslija djeca nagovaraju takve mališane na rizične i opa- 
sne poduhvate koje se sami ne usuđuju izvesti, jer slute 
njihovu opasnost. Npr. dječak od 12 godina nagovara mla- 
đega od šest godina da zapali bočicu s benzinom ili da baci 
patronu u vatru ili da ide pogledati zašto mužar nije opa- 
lio ili zašto nije karbitna limena kutija eksplodirala. 


5. Sadizam djece 


Namjerno i nenamjerno ranjavanje djece radi zastra- 
šivanja veoma je često. Velik broj oštećenja vida u dječjim 
igrama događa se nehotično. Ali ima dosta slučajeva da 
jedno dijete ranjava drugo hotimice i bez ikakvog razloga. 
To se jedino može objasniti pojavom sadizma i ljubomore, 
što nije rijetkost ni u djece ni u odraslih. 

Pojava sadizma u djece može se očitovati počev od ne- 
važnih i neznatnih stvari pa do pravog tjelesnog i psihič=: 
kog mučenja i ranjavanja svojih obično manjih i slabijih 
drugova. Ponajčešće mali sadista uživa u: tome da prijeti i 
zastrašuje svog slabijeg druga na razne načine. Teško je u 
pojedinim slučajevima procijeniti da li se radi o nehotič-, 
nom ranjavanju ili o svjesnom zločinu jednog malog sadi- 
sta. I mučenje životinja, kao i zlostavljanje ili ranjavanje 
odraslih, pripada domeni dječjeg sadizma. Svakako bi bilo 
korisno da se problemom sadizma djece pozabave praktički 
kako psiholozi tako i pedagoški radnici. 


6. Neumjesne šale da bi se zastrašilo nekoga ili 
da mu se stvaraju neugodnosti 


Ovo se odnosi kako na odrasle tako i na djecu, koja! 
često puta samo oponašaju starije. Tako je uobičajeno pod-: 
metanje raznih eksplozivnih igračaka koje mogu da oštete 

Ovako izgleda oko dječaka koje je udareno grudom snijega iz nepo- 
sredne blizine 


vid. Među odraslima smatra se uspjelom šalom kada mala 


. eksplozija baruta u cigareti zaplaši pušača ili sama eks- 
.plozija prskalice i barutne kapsle ubačena među ljude i 
prolaznike na ulici. : 

Kada je riječ o eksplozivima, usput se može napomenuti 
da se upravo zbog nesmotrenog baratanja dešavaju nesreće 
eksplozivima u kojima stradavaju i djeca. Osobe koje po- 
sjeduju vatreno oružje neki put zaboravljaju da ga spreme 
na sigurno mjesto ili ostavljaju nemarno patrone i barut, 
đa kojih lako mogu doći djeca. Vrlo je neoprezno vršiti 
bilo kakve poslove s eksplozivom u prostoriji gdje se na- 
laze i djeca. Poznat je nesretni slučaj gdje otac obitelji pu- 
neći lovačke patrone barutom strada od eksplozije zajedno 
s okupljenom djecom. i 

Drugi dio 


X. OPASNOST OD EKSPLOZIVNIH PREDMETA 
I ORUŽJA 


Svaki rat, osim što donosi ljudima smrt, bolest i bi- 
jedu, povećava uvelike i broj slijepih u svakoj zemlji. Po- 
razne su statistike koje su objavljene nakon prvog i dru- 
gog svjetskog rata, ne samo kad govore o milijunima mrtvih 
nego o još većem broju onih koji su od ratnih posljedica za- 
uvijek izgubili zdravlje. 

Znatan je broj i onih koji su izgubili očni vid. Ali svr- 
šetkom rata nisu, na žalost, prestale sve njegove strahote. 
Zbog nesretnog slučaja mnoga nedužna djeca izgube živote 
i vid i daljnje su žrtve rata. Poznato je da je naša zemlja 
bila za vrijeme posljednjeg rata krvavo poprište borbi u 
gotovo svakom dijelu, kako u mnogim selima tako i u gra- 
dovima. Okupatorski vojnici, naročito potkraj rata, u ra- 
sulu neodgovorno su bacali-ili spremili oružje i sa 
materijal. 

Danas često nailazimo na takve predmete na raznim 
mjestima, gdje int se uopće ne bismo nadali. Tako npr. se- 
ljaci prilikom oranja svojih polja ili vrtova, pri kopanju 
temelja za kuće, u podrumima i tavanima raznih zgrada 
i na mnogim drugim mjestima nailaze na ovakve predmete. 
Ako ih pronađu odrasli, znajući o čemu se radi, predaju 
ih narodnim vlastima. Ali mnoga djeca igrajući se nalaze 
odbačene razne metke, granate, upaljače bomba, pa i same 
bombe, kapsle od mina i slično. Ne sluteći o čemu se radi 
doživljavaju teške. nesreće i tragedije. non se tim eks- 
plozivnim predmetima. 

Broj tako unesrećene. dišne bio“ je naročito velik ne- 
posredno poslije rata, kada je mnoštvo takvog materijala 
bilo rasuto posvuda. Unatoč mnogim akcijama sakupljanja 
starog oružja i eksplozivnog materijala, koje se nakon rata 
vršilo, još“ uvijek su se dešavale mnoge nesreće kao po- 
sljedica takvih eksplozija. I danas, 16 godina nakon svršet- 
ka rata, ti očnim bolnicama i klinikama liječnici su svje- 

doci da još uvijek dolaze teško ranjena i unesrećena djeca 
koja su stradala od raznih eksplozivnih predmeta. Njihov 
je broj, na žalost, prilično velik. Mnogi od njih stradaju 
životom, mnogi doživljavaju amputacije ruku ili nogu, a 
vrlo česti je slučaj da gube vid djelomice ili potpuno. Pri- 
likom pregleda škole slijepih u Osijeku, pronađeno je go- 
tovo 50% dječaka pitomaca koji su izgubili vid na oba oka 
uslijed eksplozija prilikom igre raznim eksplozivnim pred- 
metima. Tako u mnogim gradovima, domovima i zavodima 
slijepih, kako pojedinačno u raznim gradovima tako i u 
selima širom zemlje, nailazimo na mlade ljude s teško 
oštećenim ili izgubljenim vidom, a doživjeli su nesreće na 
ovakav i sličan način. 





Grupa omladinaca koji su, kao i mnogi drugi, izgubili vid igrajući 
se ručnom bombom 

XI. KAKVIH SVE IMA EKSPLOZIVNIH PREDMETA? 


Broj i raznovrsnost eksplozivnih predmeta je velik, jer“ 
je ratna i vojna tehnika u današnje doba veoma razvijena. 

Takvi predmeti mogu se naći svuda, a često na mjesti- 
ma gdje ih čovjek ne bi očekivao. Mnogo puta je njihov 
spoljašnji izgled promijenjen pa izgledaju sasvim bezopasni. 
Tako se npr. mogu zamijeniti sa drugim metalnim pred- 
metima ili ostacima željeza, pa nije čudo da stradaju i od- 
rasli ljudi koji dobro poznaju razna oružja i vrste eksplo- 
ziva. Sakupljajući staro željezo koje žele prodati, ii su 
pronašla mnogo eksplozivnih: predmeta. 


Zanimljivo je napomenuti da su razni eksplozivi npr. 
bombe, upaljači ili meci, koji su desecima godina ležali u 
zemlji i tako zarđali da se ne može prepoznati njihov vanj- 
ski izgled, još uvijek sposobni da svojom eksplozijom pro- 
uzrokuju teška ranjavanja. 

Neki. puta eksplozivi imaju A oblik da ne nalikuju 
na oružje, a sačinjavaju njihov sastavni dio. To su npr. ra- 
zni upaljači ili tzv. kapsle od mina, bombi ili granata. Ima- 
ju oblik obične metalne cjevčice, a sadržina im je punjena 
vrlo jakim eksplozivima. Jedan veliki broj djece je stradao 
od ručnih bombi. Takvih bombi ima više vrsta, a najpo- 
znatije su iz doba rata talijanske, njemačke i maše jugo- 
slavenske, koje se sve razlikuju po obliku. Postoji i mno- 
štvo raznovrsnih metaka počev od onih malih za pištolje, 
za puške, mitraljeze, topove, pa nadalje razne rudarske 
mine, dinamitne patrone itd. 


XII. KAKO DOLAZI DO NESREĆA? 


Djeca uglavnom znaju iz pričanja starijih, a i od svojih 
drugova, što su bombe i razni eksplozivi, ali ih obično nisu 
vidjeli u stvarnosti ni u slici. 

Mnogi roditelji, koji su čuli za takve nesreće, pričaju 
djeci o tome i opominju ih, Ali ipak djeca nemaju jasne i 
prave predodžbe o opasnosti koja im prijeti, jer nikada 
nisu vidjela eksplozive niti kako izgleda ranjenik koji je 
ranjen na taj način. 

Mnogo puta i roditelji snose dio krivnje, jer ne vode 
nadzor nad dječjim igrama, a neki put ostavljaju im na do- 
hvat ruke razna oružja ili barut. Zanimljivo je da većinom 
stradaju muška djeca, koja se inače zanimaju za ratne igre 
i vojna oružja. 

To su obično djeca od 5—18 godina, a nije rijetkost da 
stradaju i odrasli, a uz njih i djeca. 

Djeca igrajući se obično pronađu spomenute eksplo- 
Zivne predmete, bilo da ne znaju ili možda i znaju za opa- 
snost koja im prijeti od takvog predmeta. Radoznalost ih 
tjera da eksplozivne predmete istražuju na razne načine. 

Neki puta ga pokušavaju rastaviti rukama, ponekad 
raznim alatom ili udarajući kamenom po njemu. Djeca obi- 
čavaju takve predmete bacati u vatru promatrajući iz. pri- 
krajka eksploziju. Mnogo puta do eksplozije dođe sasvim 
neočekivano u rukama djeteta, jer su mnogi upaljači i bom- 
be vrlo osjetljivi i eksplodiraju na najmanji dodir. 


XII. NEKOLIKO RAZGOVORA S UNESREĆENOM 
DJECOM 


Zanimljivo je čuti na koje sve načine nastaju nesretni 
slučajevi od eksploziva. Mi liječnici, koji pišemo povijest 
bolesti tako povrijeđene djece, čujemo od roditelja ili od 
same djece zanimljive ali uvijek žalosne ispovijesti. Navest 
ćemo samo nekoliko takvih primjera, iako ih ima vrlo 
mnogo. 


1. Dragan Č. iz P. Slatine, učenik. VII razreda gimna- 
zije, dovezen je 6. XII 1959. u vrlo teškom stanju u bolnicu 
u Osijek. Od eksplozije ranjen je u desnu ruku koja mu je 
morala biti amputirana. Oba su oka teško povrijeđena pa 
je potpuno izgubio vid. Evo, što o tome pripovijeda sam 
učenik: »Tražeći na tavanu neke stvari, našao sam čudan 
predmet od lima. Sličio je malo na lampu od radio-aparata. 
Pošto se zanimam radio-tehnikom donio sam je u sobu da 
je malo bolje vidim. Ali kad sam je protrljao krpom da je 
malo očistim, nastala je strašna eksplozija i dalje se više 
ništa ne sjećam. Mora da je bila ručna bomba, ali se nisam 
tada na to sjetio.« 

Učenik Ivica Z. iz Vinkovaca htio je izraditi upaljač iz jedne me- 
talne cjevčice. Tek nakon snažne eksplozije, u kojoj je izgubio de- 
sno oko, saznao je da je to bio detonator za minu 


2. »Vraćajući se iz škole, moj drug Nikola našao je kraj 
puta lovačku patronu crvene boje. Na livadi smo naložili 
vatru da vidimo hoće li u vatri eksplodirati. Međutim, kada 
smo je bacili u žar nije eksplodirala, jer je bila mokra od 
kiše. Tada se Nikola približio i htio štapom da je izvadi iz 
vatre. Jaki plamen oborio je obojicu. Nikoli je opekao lice 
i desno oko, a meni je izgorio kosu i povrijedio oči.« 

3. U domu za rehabilitaciju slijepih u Osijeku doživio 
sam susret koji mi je dobro ostao u pamćenju. U razredu 
od oko 30 učenika, 14 slijepih djevojaka i mladića izgubili 
su vid još kao djeca od raznih povreda i eksplozija. Milan 
Č., koji je inače dosta veseo: i Jezgovorljiv, ukratko mi je 
ispričao svoju tragediju: 

»To se desilo prije osam Zadie, dniiso sam vid na 
oba oka i to od talijanske ručne bombe. I ranije sam mnogo 
puta čuo za ručnu bombu, a jedanput sam je vidio i iz bli- 
zine. Znao sam da bomba ubija, ali nisam znao da je tako 





Franjo M., star 9 godina, zadobio je povrede obih očiju prilikom 
ekspozije puščanog metka, što ga je stavio u vatru 

podmukla. Nas nekoliko djece kupali smo se u rijeci poslije 
škole. Na obali u pijesku našao sam jednu staru zarđalu 
bombu. Htio sam je odnijeti kući da je pokažem starijem 
bratu. Zato sam je malo vodom prao i trljao pijeskom da 
bude čista. Ne znam ni sam što se tada dogodilo. Kad sam 
došao k svijesti vozili su me u kolima u bolnicu, ali od tada 
ne vidim više.« : 


4. Slavko L. iz Vinkovaca radi kao učenik u željeznič- 
koj radionici. Prije mjesec dana dogodila se nesreća u ko- 
joj je izgubio desno oko. 

»U radionici među starim željezom našao sam cjev- 
čicu od mjedi. Odlučio sam da iz nje napravim upaljač za 
cigarete. Kada sam je uzeo u kliješta i počeo turpijom stru- 
gati nastala je jaka eksplozija, koja mi je odnijela palac 
.na lijevoj ruci, a jedan mali komadić me udario u desno 
oko. U Osijeku i Zagrebu su mi pokušavali izvaditi »špliter« 
pomoću magneta, ali nisu uspjeli pošto metal nije bio mag- 
netičan. Na koncu oko su morali izvaditi, jer me je jako 
boljelo, a nisam više vidio na njega.« 


5. Janoš M. iz Baranje, star osam godina, pričao je ka- 
ko su mu opaljena oba oka, pa mu je prilično oslabio vid: 
»Otac nam je uoči Nove godine kupio barutnih žabica i meni 
i mom starijem bratu dao po deset komada. Prvo smo za- 
«palili svaki po jednu, a onda se dogovorili da zapalimo svih 
deset najedanput. Kada smo ih zapalili nastalo je odjed- 
nom veliko svjetlo. Od toga mi je izgorjela sva kosa i ope- 
.klo me po očima i licu.« 


'6. Djevojčica Marica G. iz Belog Manastira, stara 12 
.godina, izgubila je lijevo oko na slijedeći način: Za vrijeme 
poklada jedne večeri njen stariji brat, htijući da napravi 
.šalu, izbušio je u cjepanici rupu i napunio je barutom. Kada 
.je Marica primijetila da nešto pucketa u peći otvorila je 
vrata da pogleda vatru, ali u tom momentu u lice ju je 
“udario plamen i teško joj povrijedio lijevo oko. 

U bolnici čujemo mnoštvo takvih i sličnih slučajeva i 
mogli bismo navesti još mnogo i mnogo drugih. 

XIV. VIJESTI O NESREĆAMA OD EKSPLOZIJA 
U DNEVNIM NOVINAMA 


Ne prođe mnogo vremena da ne čitamo ponovno u raz- 
nim novinama, ili čujemo na radiju, o nesrećama djece koja 
stradaju od raznih eksplozija. Bilo da se to događa u Dal- 
maciji, Slavoniji ili Bosni, gotovo iz svih krajeva naše ze- 
mlje ponovno dolaze vijesti o teškim nesrećama u kojima 


djeca izgube živote, doživljavaju osakaćenja ruku i nogu, . 


a vrlo često od krhotina gube vid. Godine 1959. pratio sam 
s interesom takve vijesti u raznim novinama i bilježio ih. 
Samo 1959. g. zabilježena su 163 slučaja s težim ili lakšim 
posljedicama. Evo samo nekoliko takvih napisa i citata iz 
novina: 


»Vjesnik« 29. maja 1959. g. pod naslovom: »Još jedna 
tragična igra« — Kutina, 29. rujna — Još jedna igra dječa- 
ka s neeksplodiranim predmetom tragično je završila. Tri- 
naestogodišnjaci Vinko Mrkonja i Martin Stanković iz 
Oštrog Zida nedaleko od Garešnice igrali su se na paši s 
nekim predmetom koji je, nakon što su po njemu udarali, 
eksplodirao. Od eksplozije je smrtno ranjen Vinko Mrkonja 
pa je nakon kraćeg vremena podlegao ranama, dok je Mar- 
tin Stanković lakše ozlijeđen i prenijet na liječenje u Dom 
narodnog zdravlja u Garešnicu. (ko) 


»Politika« 26. marta 1959. g. 


Tetovo, 26. marta — »Od stare bombe nastradala tri 
dječaka« Jučer poslije podne u selu Miletinu kraj Tetova 


dogodila se teška nesreća. Tri devetgodišnja dječaka Kosta . 


Kostovski, Branko Đurđevski i Kole Stojanovski, učenici 
II razreda osmogodišnje škole na periferiji sela, u jednom 
zidu našli su neobičan predmet okruglog oblika. Bila je to 
stara neeksplodirana bomba iz posljednjeg rata. 

Želeći da vide što ima unutra počeli su baratati oko 
bombe, Odjednom je, uz strahovitu detonaciju, bomba eks- 
plodirala i teško povrijedila dječake. Kolima hitne pomoći 

Isječci o raznim nesrećama iz novina 


tetovske bolnice, mališani su odmah prenijeti u skopsku 
očnu kliniku na liječenje. 

»Narodni list« — Blato, 2. veljače pod naslovom »Stra- 
dalo dvoje djece«. — U Blatu, na Korčuli, jučer poslije po- 
dne stradalo je dvoje djece, jedno od devet drugo od šest 
.godina, od eksplozije zaostale talijanske bombe. Djeca su 
teže ozlijeđena, pa su odmah prebačena u dubrovačku bol- 
nicu. (1) 


»Politika« '14. aprila 1959. g. donosi dosta značajan čla- 
nak pod naslovom: »U Hercegovini dosad preko 170 pogi- 
nulih od bombi zaostalih iza rata«. 

Roditelji i učitelji ne upozoravaju dovoljno djecu na 
.opasnost od bombi. ' 


Mostar, 14. aprila — Hercegovina je, kao uostalom i 
.cijela naša zemlja, u posljednjem ratu bila poprište velikih 
“borbi. Ipak bi se moglo reći da ovaj kraj trpi posljedice 
rata, kojih su se ostali uglavnom oslobodili. Od njih u ve- 
.ćini slučajeva stradaju mladi, rođeni poslije rata. Riječ je 
.o neeksplodiranim bombama i drugim opasnim predmetima 
koji su ostali od rata po livadama, šumama i potocima ši- 
rom Hercegovine, : 

U Hercegovini je od završetka rata do kraja prošle go- 
.dine poginulo preko 170, uglavnom dječaka i djevojčica, 
koji nisu mogli obuzdati svoju radoznalost kada su našli 
bombe. Nešto više od 140 je teže povrijeđeno, a o lakše na- 
.stradalima i nema evidencije. — Među ostalim, u članku 
.se dalje navodi: — Ovo su činjenice koje opominju. Nešto 
se radi na uništavanju i otkrivanju tih stamo prisutnih 
.opasnosti. Stiče se utisak da roditelji i učitelji ne predo- 
.čavaju djeci u dovoljnoj mjeri opasnost koja im prijeti od 
ovakvih »igrački«, jer da se to čini sigurno je da dječja 
radoznalost ne bi tako često završavala ovako teškim po- 
sljedicama. (P. Nikolić) 


»Slobodna Dalmacija« 12. veljače 1959. g.-pod naslovom 
»Pronalaze se zaostale bombe«. 


Makarska (I. M.) — Česte žrtve od bombi i oružja, za- 
ostalog iz prošlog rata, ponukale su Sekretarijat za unutra- 

šnje poslove u Makarskoj da počne svestranije pregledavati 
teren. Prve akcije urodile su plodom. U makarskoj općini 
je ekipa stručnjaka našla nekoliko bombi i mnogo metaka. 


»Vjesnik« od 18. rujna pod naslovom »Na govornici: 
Običan čovjek« donosi razgovor s jednim slijepim mladi- 
ćem, koji je izgubio vid na oba oka od eksplozije: 


— Granata je bila talijanska, imala je četiri krilca 
crvena i bijeli kljun u sredini, ona od lakog bacača kakav 
se na leđima nosi. — To je bilo posljednje što je vidio 
Petar Kosijer, seljačko dijete iz Barilovića kraj Karlovca. 
On je sada telefonist poduzeća »Elektrosond«, jedan od se- 
damdeset slijepih koji rade u zagrebačkim centralama. Sto- 
postotni invalid bez vida i lijeve ruke. Rodio se 1931, a 
unesrećio 1943. g. usred wata u dječjoj igri. Petar je sna- 
žan, tamnoput, zdrav i mlad čovjek koji se lako nasmije i 
pun je želje da živi i da progleda. 

Evo kako opisuje taj događaj: 

— Dečki su našli neku talijansku bombu. Ne znam što 
je bilo, ali sam već nekoliko dana predosjećao zlo očima. 
Znao sam gledati selo Barilović stalno, zgrade i drveće, ni- 
sam mogao sklonuti očiju sa svijeta. A kad su našli tu bom- 
bu, ja nisam mogao s nje oči dignuti. Nešto me savjetovalo 
da je bacim u Koranu. Ali, ja sam udario u kamen dva-tri 
puta i u momentu mi je rastrgalo prste na desnoj ruci i 
zaslijepilo oči. 


»Kekec« 10. novembar 1960. g. donosi »Opasne igre«: 


»Strašna kronologija eksplozija. Djeca, a naročito čo- 
bančići — najčešće žrtve. Sakupljači starog gvožđa najbez- 
obzirniji. Djeca su neuka i ljubopitljiva. Roditelji i učitelji 
moraju ih neprestano opominjati. 

Neumoljivi rat otima žrtve. On se još uvijek sveti ne- 
vinima. Svuda gdje je nekad bjesnio u našoj zemlji, Italiji, 
Francuskoj, Poljskoj, Sovjetskom Savezu, Kini, njegovi su 
tragovi na izgled zbrisani. Ali, vojničke divizije su ostavile 

za sobom po poljima, šumama, jarkovima, u planinama, na 
ulicama, u dvorištima — granate, bombe, mine, mitraljeska 
razorna zrna, detonatore i tko sve zna kakva razorna sred- 
stva. Djeca i odrasli ih nalaze. Pokušavaju da ih otvore i 
vide šta ima u njima. Dolazi do nesreće. Svaki dan — dvije 
žrtve. Samo u našoj zemlji je u petnaest poslijeratnih go- 
dina stradalo deset hiljada osoba! A koliko tek u svijetu! 


To su nevine i najtragičnije žrtve. Djeca ginu ili ostaju | 


invalidi za čitav život. . 

Od 4.300 poginulih je preko dvije hiljade djece od 11 do 
18 godina i 1.252 dječaka i djevojčica do deset godina starosti. 
Poginulo je 1.126 osoba preko 18 godina starosti. Oko 2.200 
djece mastradale od eksplozije ostat će invalidi cio život. 

Ta se stravična statistika popunjava iz dana u dan. 
lako je do sada uništeno preko 50.000 ubojnih sredstava 
(pronađeno je preko 15.000 avionskih bombi) opasnost još 
uvijek vreba na djecu. Nema dana da se ne otkrije neka 
bomba ili granata. Mališani još ginu. Do nesreća najčešće 
dolazi u igri. Kad im dođe u ruku takva opaka »igračka«, 
oni je istražuju, udaraju njome o kamen ili pokušavaju da 
je otvore. Zlo se događa za tren.« 

XV. PRIJEDLOZI DA SE SPRIJEČI RANJAVANJE 
DJECE U IGRI 


1. Organizacija dječjih vrtića i dječjih igara putem od- 
gojiteljica ili odgojitelja. 


2. Sistematski predmet obavezne obuke u osnovnoj 
školi o opasnosti ozljeda oka i ozljeda uopće. 


3. Zabrana prodaje zračnih pušaka, strelica, praćaka 
i sličnih eksplozivnih igračaka. 


4. Predavanja roditeljima o dječjoj traumatologiji oka, 
kao i suradnja roditelja u Zajednici doma i škole o tome 
problemu i na roditeljskim sastancima. 


5. Propaganda pomoću plakata u kojima bi se upozo- _ 
ravalo na traumatologiju kao i higijenu oka. 


6. Proučavanje psihologije dječje igre i pojave deli- 
Kkventnosti, nastranosti i sadizma djece. 


7. U školskoj nastavi prigodom sata kemije, fizike, pri- 
rodopisa ili slobodnih aktivnosti stalno upozoravati na _mo- 
gućnosti ranjavanja sebe i drugoga. 


8. Odgojni filmovi, televizija, radio-predavanja, naročito 
za vrijeme školske obuke. 


9. Propaganda protiv dječje traumatologije prigodom 
Dječjeg tjedna, Tjedna saobraćaja, kao i prigodom  pred- 
vojničke obuke i razrednih sati moralnog odgoja, predoča- 
vanje odgovornosti zbog ranjavanja. 


10. Propaganda i predavanja o čuvanju očiju u pionir- 
skim organizacijama, u fiskulturnim, a naročito u streljač- 
kim društvima i raznim zanatskim školama i organizaci- 
jama. 

NEKA OD NAJČEŠĆIH EKSPLOZIVNIH ORUŽJA 





Mina — za bacač mina 


,.“ : 





Ručna bomba sa drškom 

Mina — za bacač mina 


Signalni pištolj 





Metak avionskog mitraljeza 


Razne vrste puščanih metaka 

Bomba (ručna) kragujevka s upaljačima Nagazna mina 





Jajolika ručna bomba Bacdčka mina 

Jajolika ručna bomba 


SADRŽAJ 


Predgovor . 


PRVI DIO 


Broj slijepe djece u svijetu i u našoj zemlji . 
Kako djeca u igri najčešće povrijede oko? 
Psihološki problem igre ranjavanja protivnika . 
Vrlo veliki broj ozljeda nastaje od uboda oštrim 
predmetom 

Povrede oka praćkom ili strelicom 

Povreda oka zračnom puškom 

Povreda oka raznim kemijskim sredstvima . 
Oštećenja vida zbog djelovanja raznih štetnih 
zraka doga. (Daša mr o 
Kada su povrede oka djece rezultat sredine u 


kojoj žive? 


DRUGI DIO 


Opasnost od eksplozivnih predmeta i oružja 
Kakvih sve ima eksplozivnih predmeta? 

Kako dolazi do nesreće? 

Nekoliko razgovora s unesrećenom djecom 
Vijesti o nesrećama od eksplozija u dnevnim 
novinatna 


Prijedlozi da se spriječi ranjavanje djece u igri 

